Encanto: Naš čarobni svijet

***Encanto: Naš čarobni svijet*** (), ili jednostavnije ***Encanto***, američka je računarsko animirana muzičko-fantastična komedija objavljena 2021. u produkciji Walt Disney Animation Studiosa i distribuciji Walt Disney Studios Motion Picturesa. *Encanto* je Disneyjev 60. animirani film. Režirali su ga Jared Bush i Byron Howard uz Charise Castro Smith, koja je napisala scenarij uz Busha, a producirali su ga Yvett Merino i Clark Spencer. Originalne pjesme je napisao Lin Manuel Miranda, a u glavnim ulogama su Stephanie Beatriz, María Cecilia Botero, John Leguizamo, Mauro Castillo, Jessica Darrow, Angie Cepeda, Carolina Gaitán, Diane Guerrero, i Wilmer Valderrama. Film prati višegeneracijsku matrijarhalnu kolumbijsku porodicu Madrigal kojoj uz pomoć čuda sva djeca i unuci—osim Mirabel (Beatriz)—dobivaju magične darove kojim pomažu narodu ruralne zajednice imena Encanto. Kada Mirabel sazna da porodica gubi čaroliju, odluči sama pokušati riješiti zagonetku i spasiti porodično čudo i njihovu čarobnu kuću.

Premijera filma bila je 3. novembra 2021. u kinu El Captain, a šira objava u SAD-u i Kanadi bila je 24. novembra. Zaradio je 253 miliona USD s budžetom od 120–150 miliona USD. Dana 24. decembra 2021. je film ostvario još veči komercijalni uspjeh objavom na Disneyjevu streaming platformu Disney+. Zvučna podloga je također bila uspješna; stigla je do vrha američke ljestvice *Billboard* 200 kao i britanske ljestvice Compilation Chart. Najuspješnije pjesme uključuju "We Don't Talk About Bruno", koja je više sedmica bila na vrhu američke ljestvice *Billboard* Hot 100 i britanske ljestvice UK Singles Chart, te "Surface Pressure".

Nakon objave, film su kritičari hvalili zbog karakterizacije, muzike, animacije, glasovne glume, emocionalne poruke i kulturne vjernosti. Različite kritike navele su magijski realizam i transgeneracijsku traumu kao osnovne koncepte filma. Film je osvojio i bio nominiran za mnoge nagrade, uključujući Oscar, Zlatni globus, BAFTA, Producers Guild of America i National Board of Review u kategoriji "najbolji animirani film". Na 94. dodjeli "Oscara" je pjesma Sebastiána Yatre "Dos Oruguitas" bila nominirana za najbolju originalnu pjesmu, dok je muzika filma bila nominirana za najbolju originalnu muziku.

## Radnja 
lijevo|mini|Porodica Madrigal (s lijeva na desno: Luisa, Isabela, Alma, Mirabel, Agustín, Julieta, Camilo, Antonio, Pepa, Félix, i Dolores)
Zbog oružanog sukoba, Pedro i Alma Madrigal, mladi bračni par, moraju pobječi iz svojeg doma s novorođenim trojkama (koji se zovu Julieta, Pepa i Bruno). Napadači ubiju Pedra, ali Almina svijeća magijom odbije napadače i stvori "Casitu", kuću koja može micati unutrašnjost i komunicirati. Casita ostvari dom za Almu i njenu djecu u Encantu, čarobnoj zemlji graničena planinama.

Pedeset godina kasnije, selo napreduje uz zaštitu svijeće čija čarolija daje "darove" svakom nasljedniku porodice kada napune pet godina. Darove koriste da pomažu selu. Prije deset godina je Bruno nestao jer ga je narod omaložavao i oklevetao zbog dara (gledanje budućnosti), a Julietina najmlađa kćerka, petnaestogodišnja Mirabel, iz nepoznatih razloga ne dobije dar ("The Family Madrigal").

Na večer petogodišnjeg Antoniovog dobivanja dara (koji je pričanje sa životinjama, "Colombia, Mi Encanto"), Mirabel ugleda pukotine na zidovima Casite i treperenje svijeće, ali ju nitko ne sluša jer pukotine nestanu kada ih pokuša pokazati ostalima ("En Barranquilla Me Quedo"). Ovo, i podsjetnik da nema dar, ju jako rastuži ("Waiting on a Miracle"). Nakon što čuje kako Alma moli, Mirabel odluči spasiti magiju čuda. Sljedećeg dana razgovara sa svojom super-snažnom starijom sestrom Luisom, koja priznaje da se osjeća preplavljeno svojim skoro stalnim obavezama ("Surface Pressure"), a zatim sugerira da Brunova soba, u zabranjenoj kuli u Casiti, možda može objasniti ovaj fenomen. Tamo Mirabel otkriva pećinu i jedva joj pobjegne s komadićima ploče neprozirnog smaragdnog stakla u ruci. Vani, Luisa otkriva da njen dar slabi. Nakon što je njena porodica podsjeti zašto je Bruno klevetan ("We Don't Talk About Bruno"), Mirabel sastavi staklo i vidi sliku na kojoj Casita puca iza nje.

Kasnije te večeri, Mirabelina najstarija sestra Isabela, koja može da rasli biljke i cvijeće po želji, treba se zaručita za komšiju Marijana Guzmána. Usred Marianove prosidbe i neugodne večere, Dolores, koja posjeduje nadljudski sluh, svima otkriva Mirabelino otkriće, zbog čega Casita ponovo puca, uništavajući noć i Marianovu prosidbu kada Pepa koja kontrolira vremenske nehotice izazove pljusak. Usred haosa, Mirabel prati grupu štakora i otkriva tajni prolaz iza portreta gdje pronalazi Bruna, koji otkriva da nikada nije napustio kuću i da je razbio viziju kako bi spasio Mirabel od klevetanja naroda. U Antonijevoj sobi, Bruno nevoljko dočara još jednu viziju koja liči na prethodnu, zajedno s Mirabel koja grli Isabelu i jača svijeću.

Mirabel se nevoljko izvini Isabeli, koja iznenada priznaje da se ne želi udati za Marijana i opterećena je svojom slikom savršenstva. Mirabel pomaže Isabeli da razvije svoje moći zvog čega se njih dvoje zagrle i završe svađu ("What Else Can I Do?"), ali Alma vidi par i optuži Mirabel da je izazvala nesreću porodice iz inata jer nije imala dar. Mirabel se na kraju odbrusi na Almu jer je ne smatra dovoljno dobrom za porodicu, okrivljujući njenu prepotentnu prirodu kao ono što je oslabilo porodičnu čaroliju. Ova svađa stvori pukotinu koja razdvoji obližnju planinu i ruši Casitu dok se svijeća ugasi, zbog čega porodica izgubi darove.

Nekoliko sati kasnije, Alma pronađe uplakanu Mirabel na rijeci gdje je Pedro umro i objasni njenu tragičnu prošlost i kako je, odlučna da sačuva magiju, ignorirala kako su njena očekivanja štetila porodici i konačno prihvata odgovornost za ono što se dogodilo ("Dos Oruguitas"). Mirabel i Alma se pomire i njih dvoje, s Brunom u pratnji, okupe Madrigale da ponovo izgrade Casitu. Stanovnici sela im se pridruže. ("All of You") Mirabel postavi novu kvaku na glavna vrata, vraćajući porodične darove i oživljavajući Casitu. Ona i Bruno se pridruže porodici za još jednu fotografiju ("Colombia, Mi Encanto" (repriza)).

## Glasovna postava 
mini|Stephanie Beatriz daje glas glavnoj junakinji Mirabel
* Stephanie Beatriz u ulozi Mirabel Madrigal, petnaestogodišnje junakinje koja, za razliku od ostatka porodice, nema čarobni dar. Režiser Jared Bush ju opisuje kao "nesavršenu i čudnu i neobičnu, ali i duboko emocionalnu i nevjerojatno empatičnu".
** Noemi Josefina daje glas petogodišnjoj Mirabel.
** Botero također daje glas Almi u sinhronizaciji na španskom jeziku (muzičke numere izvodi Yaneth Waldman).
* John Leguizamo u ulozi Brune Madrigala, Mirabelinog prognanog pedesetogodišnjeg ujaka čiji je dar gledanje u budućnost.
* Mauro Castillo u ulozi Félixa Madrigala, Mirabelinog ujaka. On je Pepin muž i njegova ličnost suprotna je hiperaktivnoj ličnosti njegove žene, što pomaže spriječiti nevrijeme koje Pepa stvara kad je ljuta. Bush kaže da je Félix "tu samo da se zabavlja!". Koscenaristica Charise Castro Smith opisala je Luisu kao nekoga ko "[nosi] sav teret i nikada se ne žali". Ona ima nadljudsku snagu, ali gaji tjeskobu zbog zaostajanja u svojim obavezama i iznevjeravanja svoje porodice.
* Carolina Gaitán u ulozi Pepe Madrigal, Mirabeline pedesetogodišnje ujne i Félixove žene koja mijenja vrijeme ovisno o raspoloženju. Zbog jakih emocija često stvara kišu i oluje.
** Maluma također daje glas Marijanu u sinhronizaciji na španskom jeziku.

## Produkcija 
lijevo|mini|Lin-Manuel Miranda, 2019.
Tokom reklamne turneje za film *Vaiana: Potraga za mitskim ostrvom* u novembru 2016. je Miranda otkrio da je započeo rad u ranoj fazi na animiranom projektu koji je John Lasseter, tada glavni kreativni direktor Disney Animationa, predstavio njemu i Howardu. Howard i Bush su naknadno otkrili da su nakon završetka *Zootropole* (2016) znali da žele da njihov sljedeći projekat bude mjuzikl—koji se pretvorio u latinoamerički mjuzikl nakon što se Miranda pridružio. Howard i Bush su već radili na filmovima o prijateljima "gdje dva lika izlaze u svijet i uče jedan o drugom" i želelji su probati nešto "potpuno drugačije".

Tokom pet godina potrebnih za razvoj filma, Howardov i Bushov "pravi sjever" bio je tema perspektive, "o tome kako vidite druge ljude u svojoj porodici i kako vas vide". Na početku su došli do "tri važna otkrića" o porodicama koja su postala osnova radnje filma: "1) *većina* nas se ne osjeća kao da nas porodice istinski vide, 2) *većina* nas nosi terete koje naše porodice ne vide jer im ne dopuštamo i 3) većina nas nije svjesna da se gotovo svi, posebno unutar naših porodica, osjećamo isto." Zauzvrat, Miranda je bio taj koji je sugerirao da bi "živopisni, široki spektar" latino-američke muzike mogao "najbolje uhvatiti" složenost porodičnih odnosa. Ekipa je također konsultovala članove porodice i ljude iz Disney Animationa.

Howard i Bush su počeli opširno razgovarati o latinoameričkoj kulturi s Juanom Rendonom i Natalie Osmom, koji su prethodno radili s njima na dokumentarcu o produkciji *Zootropole*, *Imagining Zootopia*.

Godine 2018. Rendon i Osma su pratili Howarda, Busha i Mirandu na istraživačkom putovanju u Kolumbiju. Espinosa Uribe bila je inspiracija za nekoliko aspekata junakinje filma Mirabel, uključujući njenu kovrdžavu crnu kosu, velike naočale i kretanje.

U ranim fazama produkcije *Vaiane*, Miranda je znao da je istoimena junakinja prvobitno imala osmoro braće da bi radnja filma postala jednostavnija. Bush je objasnio da je ova metoda spriječila da se svaki dar osjeća proizvoljno, umjesto da ga propisuju emocije i ličnost.

Iako nisu postojale očigledne uloge kojim bi mogao davati glas, zbog kolumbijske nacionalnosti Madrigala i Mirabelinog manjka životinjskog prijatelja, Alan Tudyk—koji se smatra Disneyjevom "sretnom čari"—ima kameo u ulozi Pica, tukana. Kada je prvi put došao u studio za snimanje, Tudyk je obavijestio ekipu da njihovi scratch vokali za Pica zapravo nisu vokali tukana, već papagaja. Proveo je mnogo sati radeći imitacije raznih tukana. Tim bi s njim razgovarao na engleskom, a Tudyk bi odgovarao zvukovima tukana.

### Dizajn 
*Encanto* je bio "najteži film" za direktore animacije Renata dos Anjosa i Kiru Lehtomaki jer su morali potpuno razviti dvanaest likova za razliku od drugih animiranih filmova koja obično imaju dva ili tri glavna lika s velikom postavom sporednih likova. Shodno tome, likovi su zahtijevali stepen složenosti koji Disney Animation nikada ranije nije postigao. Novinarka Edna Liliana Valencia Murillo bila je afrokaripska konzultantkinja i uveliko je doprinjela dizajnovima Félixa, Dolores i Antonija. Prema Howardu, afrolatinski stilovi kose određenih likova bili su neophodni. Neysa i Lorelay Bové, glavna dizajnerka kostima i saradnica dizajna produkcije respektivno, nadale su se da će moći dobro reprezentirati različite kulture koje su prikazane u filmu. Neysa je zahjtevala kolumbijske konzultante, koji su uključivali antropologa i botaničara.

Stanovnici Encanta nose odjeću neutralnih boja, čime se ističe glavna porodica koja nosi svjetlije boje. Kao rezultat toga, *Encanto* je bio prvi animirani film Disneyja koji je imao koreografe uključene u proces razvoja od početka do kraja, što znači da su blisko sarađivali s produkcijskim timom na razvoju pjesama, likova i priče.

Više od 800 ljudi, od kojih se 108 sastojalo od animatora, učestvovali su u produkciji filma. Disney Animation planirao je poslati mnoge svoje animatore u Kolumbiju počevši od 15. marta 2020, u pripremi za prelazak filma iz razvoja u produkciju. Drugo istraživačko putovanje je moralo biti otkazano nakon početka pandemije COVID-a 19. Animatori studija su morali raditi na daljinu s timom Colombian Cultural Trust; npr, Espinosa Uribe je animatorima dala virtualni obilazak po Kolumbiji uz pomoć svog mobilnog telefona. Probni naslov *Encanto* bio je otkriven 18. juna 2020. Također je bilo potvrđeno da je ovo film o kojem je Miranda pričao i da film prati čarobnu djevojku u čarobnoj porodici. Dana 10. decembra 2020. je projekt bio službeno potvrđen na sastanku Disney Investor Day, gdje je bio prikazan isječak, uz najavu objave u jeseni 2021. s referencama magijskog realizma. Prema Bushu je razvoj scenarija završio u augustu 2021. i produkcija je završila mjesec dana kasnije.

Originalna zvučna podloga filma bila je objavljena 19. novembra 2021. Slično filmu, zvučna podloga je bila veliki komercijalni uspjeh. Po prvi put od zvučne podloge filma *Snježno kraljevstvo 2* (2019), zvučna podloga se našla na vrhu američke ljestvice *Billboard* 200. Originalna pjesma "We Don't Talk About Bruno" oborila je razne rekorde i postala jedna od Disneyjevih najuspješnijih pjesama ikad. Našla se na vrhu američke ljestvice *Billboard* Hot 100 (šta ju čini prvom Disneyjevom pjesmom koja je postigla ovo u 21. vijeku) i britanske ljestvice UK Singles Chart (šta ju čini prvom ikad Disneyjevom pjesmom koja je ovo postigla). *Encanto* je postao prvi film Disneyja iz kojeg je nastala i pjesma i album koji su stigli na vrh ljestvice.

## Objava 
### Marketing 
Film je po prvi put bio prikazan tokom događaja Disney's Investor Day 10. decembra 2020. Najava je bila objavljena 8. jula 2021. Internetski korisnici pohvalili su je zbog fizičkog izgleda Luise, pogotovo njenih mišića; dato joj je ime "Buff Lady" (). Službena najava objavljena je 29. septembra 2021. Disney je potrošio 14 miliona USD na televizijske reklame za promociju filma tokom prvog vikenda na blagajnama, što je generiralo 1.26 milijardi utisaka. *Deadline Hollywood* je rekao da se marketing filma nije uspješno istaknuo od ostalih Disneyjevih vlasništva, zbog čega je publika gledatelja mislila da će film biti sličan *Cocu i velikoj tajni*. */Film* je kritizirao Disneyjevu robu, koja se uglavnom sastojala od igračaka Mirabel i Isabele. Ostali Madrigalovi samo su se mogli kupiti u puno skupljim proizvodima koji su se sastojali od cijele porodice. S obzirom da se Isabela smatra savršenom i lijepom sestrom, sajt je tvrdio da roba pojačava ideju da je ljepota najefektivniji način marketinga za mlade djevojke. Dana 23. novembra 2021. je održana kolumbijska premijera u kinu Teatro Colón u Bogoti. U američkim kinima je film objavljen 24. novembra. Zbog pandemije COVID-a 19 je film bio eskluzivno dostupan u kinima 30 dana prije nego šta je 24. decembra bio objavljen na usluzi Disney+. Prije filma je prikazan kratki film *Far from the Tree*. Film je bio objavljen u Kini 7. januara 2022. Dana 16. feburara 2022. je film ponovo bio objavljen u kinima nakon uspjeha na Disney+-u i nominacija za Oscare.

### Kućni mediji 
Film je bio objavljen na platformi Disney+ 24. decembra 2021. dok je Walt Disney Studios Home Entertainment objavio film na DVD-u, Blu-rayu i Ultra HD Blu-rayu 8. februara 2022. Novi dodaci uključuju "Let’s Talk About Bruno", "Our Casita", "Journey to Colombia", "Familia Lo Es Todo", "A Journey Through Music" i verzija filma s tekstom pjesama. I na Disney+-u i fizičkim medijima je uz film objavljen i kratki film *Far from the Tree*.

Od objave na Disney+-u je film dosljedno bio na vrhu Nielsenove sedmične ljestvice streaminga, s do 1.224 milijardi minuta gledanja. Nielsen je procijenio da je Encanto bio najgledaniji film 2022. sa 27.4 milijarde pogledanih minuta; oko 269 miliona potpunih prikazivanja. To je više nego duplo drugoplasiranph film na listi na kraju godine *Crvena panda* (11.43 milijarde minuta).

## Prijem 
### Blagajne 
*Encanto* je zaradio 96.1 miliona USD u SAD-u i Kanadi, i 160.4 miliona USD međunarodno, što je ukupno 256.5 miliona USD širom svijeta. Uzimajući u obzir i produkcijski budžet filma i marketinške troškove, zajedno s udjelom u prihodima kina, procijenjeno je da je *Encanto* trebao zaraditi najmanje 300 miliona USD širom svijeta da se ne smatra ni uspjehom niti neuspjehom. Ipak, film je postao viralan tokom praznične sezone 2021. i postigao širi komercijalni uspjeh nakon digitalne objave putem usluge Disney+ 24. decembra 2021.

U SAD-u i Kanadi je bio objavljen uz filmove *Dinastija Gucci* i *Resident Evil Početak: Racoon City*, te je prvobitno predviđen da zaradi 35–40 miliona USD od 3.980 kina tokom petodnevnog vikenda otvorenja. Širom zemlje je bio objavljen u srijedu, 24. novembra 2021. (dan prije američkog Dana zahvalnosti) i zaradio je 7.5 miliona USD nakon prvog dana, uključujući 1.5 miliona USD koje je zaradio nakon predpremijere tog utorka. Nakon pet dana je zaradio 40.6 miliona USD. Film je pogledalo 3.7 miliona gledaoca, od kojih su 52% Latino i Hispanoamerikanci, porodice su činile 51%, a žene 62%. Iako je tokom prvih pet dana film zaradio manje od Pixarovog *Dobrog dinosaura* (2015) (55.4 miliona USD), koji je bio komercijalni neuspjeh u 2015, *Encanto* je imao najuspješniji vikend otvaranja za animirani film tokom pandemije COVID-a 19.

Nakon drugog vikenda je film zaradio 13.1 miliona USD, šta je manje od drugog vikenda *Dobrog dinosaura* (15.3 miliona USD) i *Vrlo zapetljane priče* (2010) (21.6 miliona USD) ali više od *Princeze i žapca* (2009) (12.1 miliona USD). Na blagajnama je stigao do drugog mjesta nakon trećeg i četvrtog vikenda, zaradivši 10 miliona USD i 6.5 miliona USD. Nakon petog vikenda je zaradio 1.8 miliona USD i završio na devetom mjestu. Nakon šestog vikenda je završio na desetom mjestu, zaradivši 1.08 miliona USD. Nakon sedmog vikenda je završio na jedanaestom mjestu, zaradivši 613.501 USD.

Van SAD-a i Kanade je film zaradio 29.3 miliona USD tokom prvog vikenda kroz 47 tržišta. Države u kojima je film bio najuspješniji jesu Francuska (3.5 miliona USD), Kolumbija (2.6 miliona USD), Ujedinjeno Kraljevstvo (2.4 miliona USD), Južna Koreja (2.2 miliona USD) i Italija (2.1 miliona USD). Nakon drugog vikenda je zaradio 20.7 miliona USD i 13.6 miliona USD nakon trećeg. Nakon četvrtog vikenda je postao drugi animirani film u Kolumbiji s najvećom zaradom ikad. Nakon petog vikenda je prešao 100 miliona USD. Zaradio je 3.5 miliona USD nakon šestog vikenda, 5.8 miliona USD nakon sedmog te 3.6 miliona USD nakon osmog. Do 9. januara 2022. su najuspješnija tržišta Francuska (18.5 miliona USD), Kolumbija (10.2 miliona USD), Ujedinjeno Kraljevstvo (8.8 miliona USD), Španija (7.3 miliona USD) i Japan (6.6 miliona USD).

### Kritički prijem 
### Kulturni utjecaj 
### Pohvale 
## Budućnost 
## Reference 
## Vanjski linkovi 
* Zvanični sajt
* 

Kategorija:Filmovi iz 2021.
Kategorija:Filmovi na engleskom jeziku
Kategorija:Filmovi na španskom jeziku
Kategorija:Američki animirani filmovi
Kategorija:Filmovi o porodici
Kategorija:Filmovi Walt Disney Picturesa
Kategorija:Filmovi Walt Disney Animation Studiosa
Kategorija:Animirani filmovi Disneyja
Kategorija:Filmovi Disneyja
Kategorija:IMAX filmovi
Kategorija:Oscar za najbolji animirani film